Vier mans van mensehandel geredArgieffoto Kapt. Matimba Maluleke, woordvoerder van die Valke, het gesê die vier Zimbabwiese burgers, tussen 15 en 20 jaar oud, is aangehou in Chebeng buite Seshego in Limpopo. “Hulle is glo gedwing om te steel en sonder betaling te werk. Hulle is ook erg aangerand indien hulle nie aan instruksies gehoor gegee het nie.” Raymond Sithole (25) is Maandag in verband met die aangeleentheid in hegtenis geneem. Hy het vlugtig in die Seshego-landdroshof verskyn. Die saak is tot 9 Januarie uitgestel vir verdere ondersoek. Genl.maj. Thobeka Jozi, provinsiale hoof van die Valke, het die ondersoekspan vir hul werk geloof.